钦定古今图书集成/明伦汇编/官常典/第268卷 > 高𬬩
## 钦定古今图书集成/明伦汇编/官常典/第268卷 > 高𬬩

按《唐书》本传，“𬬩字翘之，史失其何所人。与弟铢、锴俱
擢进士第，累迁右补阙、史馆修撰。元和末，以中人为
和籴使，𬬩继疏论执。转起居郎，数陈政得失。穆宗嘉
之，面赐绯鱼，召入翰林学士。张韶变兴仓卒，𬬩从敬
宗夜驻左军。翌日，进知制诰，拜中书舍人，入见帝，因
劝躬听揽以示忧勤。帝纳其言，赐锦彩。俄罢学士，累”
进吏部侍郎，人善其振职。出为同州刺史，卒，赠兵部
尚书。遗命薄葬。𬬩少孤，窭介然无党援，以致宦达。诸
弟皆检愿友爱，为搢绅景重。